તાતા એન્ટરપ્રાઇઝની વોલ્ટાસ લિમિટેડ સાણંદ જીઆઇડીસીમાં રૃ. ૩૪૦ કરોડનું મૂડી રોકાણ કરશે. વોલ્ટાસ તુર્કીની ઇન્ડસ્ટ્રિયલ અને સર્વિસીસ ગ્રૂપ સાથે સંયુક્ત સાહસ કરશે. જે એર્સેલિક એ.એસ., અરડચ બી.વી. વચ્ચેના સાહસ હેઠળ સ્થપાયેલી વોલ્ટબેક હોમ એપ્લાયન્સીસ પ્રાઇવેટ લિ. કંપની ઊભી કરશે. કંપની કન્ઝ્યુમર ડ્યુરેબલ પ્રોડક્ટ્સ માટેનો પ્લાન્ટ સ્થાપી રહી છે. અગાઉ આ સંયુક્ત સાહસની મે-૨૦૧૭માં જાહેરાત કરાઈ હતી. શનિવારે સાણંદ જીઆઇડીસી-૨માં ૬૦ એકર વિસ્તારમાં સ્થપાનારા પ્લાન્ટનું ભૂમિ પૂજન કરવામાં આવ્યું હતું. આ પ્લાન્ટમાં રેફ્રિજરેટર્સ અને વૉશિંગ મશીન સહિતનાં હોમ એપ્લાયન્સીસનું ઉત્પાદન થશે.